“Ek doen net wat ek doen” – Valiant Swart oor Die Mystic Boer, Afrikaans en sy weersin vir politiek | LAPA Uitgewers
“Ek doen net wat ek doen” – Valiant Swart oor Die Mystic Boer, Afrikaans en sy weersin vir politiek
by LAPA Uitgewers on May 19th, 2015 Tweet
Valiant Swart het verlede maand opgetree by die Wolf-musiekfees in Bloemfontein. Vicus Bürger en Charles Smith het met hom gesels het oor politiek, musiek, Afrikaans en waar die songs vandaan kom.
Die skrywer van Trouens en terloops en Toorwoorde roep my het verduidelik waarom hy so kwaad was toe die Miljoen stemme vir Steve-veldtog hom sonder sy toestemming deel van die Facebook-groep gemaak het: “Ek wil nie aan enigeen van hul groepies behoort nie, want hulle is almal ’n klomp f*cknuts. Politicians – 99,999% van hulle is ’n klomp f*kk*n scumbags …”
Swart het staaltjies gedeel van sy vriendskap met Koos Kombuis, sy vroeë pogings om in ‘n kantoor te werk en die mite dat hy deel was by die Voëlvry-beweging. Hy het gesê dat hy nog nooit oor politiek geskryf het nie: “Ek het geskryf oor seks, drugs en rock & roll, oor die langpad en die liefde en sulke dinge.”
Op die vraag, “Wie is die Mystic Boer?” het Swart gesê: “Ek verkies dat dit vir my ook ’n mystery bly – die songs en waar hulle vandaan kom.”
Valiant se bierbottel is leeg, maar hy antwoord ’n laaste paar vrae vriendelik.
Hy sê sy werk is nie altyd maklik nie, maar hy is steeds versot op wat hy doen.
“Om daar te staan met ’n kitaar en te sing en mense te vermaak – dit is die lekkerste ding in die wêreld.”
Hoewel hy al die druk daarvan ervaar het om die hele tyd aan te pas soos wat gewilde musiek verander, het hy eindelik agtergekom hy hoef nie “die wiel te herontwerp” nie.
“Ek doen net wat ek doen.”
En hy is nog lank nie klaar nie, Valiant sê hy is steeds op soek na Die Mystic Boer.
Trouens en terloops deur Valiant Swart
Toorwoorde roep my deur Valiant Swart
Cats: Afrikaans, Biography, Non-fiction, Poetry, Short Stories, South Africa
Tags: Afrikaans, Biography, Bloemfontein, Charles Smith, Koos Kombuis, LAPA, LAPA Uitgewers, Mystic Boer, Netwerk24., Non-fiction, Onderhoude, Poetry, Rapport, Rooi Rose, Rubrieke, Short Stories, South Africa, Toorwoorde roep my, Trouens en terloops, Valiant Swart, Vicus Bürger, Voëlvry-beweging, Wolf-musiekfees
« “Die lekkerste dinge in my eie lewe is boeke. En kos” – Santie van der Merwe gesels oor Gelyke kans
Henk Breytenbach gesels oor die Helderberg-ramp, Kodenaam Icarus en die genot van spekulatiewe fiksie »